Predkladacia správa

Zákon č. 96/2002 Z. z. o dohľade nad finančným trhom a o zmene a doplnení niektorých zákonov v ustanovení § 4 ods. 1 písm. d) ukladá Úradu pre finančný trh predložiť vláde Slovenskej republiky každoročne polročnú správu o stave poisťovníctva za prvý polrok  kalendárneho roka každoročne do 31. októbra.
Materiál Polročná správa o stave poisťovníctva za prvý polrok 2002 hodnotí poistný trh k  30. 6. 2002 a podáva informácie o špecifických ukazovateľoch poistného trhu, o technických rezervách poisťovní, o sprostredkovateľskej činnosti v poisťovníctve a o zmenách v legislatívnom rámci v poisťovníctve v prvom polroku 2002. Základné údaje, účtovné závierky o hospodárení poisťovní, a to súvaha a výkaz ziskov a strát, ktoré tvoria podklad pre hodnotenie hospodárenia poisťovne, nie sú overené audítorom, preto má predkladaná správa priebežný charakter.
Rada Úradu pre finančný trh prerokovala predloženú správu na svojom zasadnutí dňa 23. októbra 2002 a prijala UZNESENIE Rady Úradu pre finančný trh č. 92/2002, ktorým schválila Polročnú správu o stave poisťovníctva za prvý polrok 2002. Následne bola správa predložená na Úrad vlády Slovenskej republiky.
Správa nemá dopad na štátny rozpočet ani na zamestnanosť.
Správa nebola zaslaná na pripomienkové konanie, nakoľko ide o informatívny materiál, ktorý vláda berie len na vedomie.